SARLNUUS SONDAG 2 MAART 2008 


U luister na ZS6SRL die amptelike radiostasie van die Suid-Afrikaanse Radioliga, 
die nasionale vereniging vir amateurradio in Suid-Afrika, met `n nuusbulletin 
wat elke Sondag om 08:15 SAT in Afrikaans en om 08:30 SAT in Engels uitgesaai 
word. Oudio is ook beskikbaar via die web web www.sarl.org.za, klik op ARMI 
en volg die koppelings soos aangedui. LET WEL! Vir oudio via Echolink koppel 
vanaf vandag met ZSOJPL-R en nie meer met ZS6FCS nie.. 


Hierdie, en vorige bulletins, kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser vanoggend is Louw, ZS6OLME, vanuit Pretoria met herleidings op 
28,325, 14,235, 10,180, 7,066 en 3,695 MHz ESB asook, 51,400, 438,825 en 1 297 
MHZ FM in die Pretoriagebied. (Ander nuuslesers verander soos toepaslik). 


STIL SLEUTEL 


Dit is met diep leedwese dat die afsterwe van twee radio amateurs aangkondig 
moet word. 


Susan Hendriks, ZR6Z@ ,se sleutel het op Dinsdag 19 Februarie 2008 stil geword. 
Ons betuig ons innige meegevoel met haar man Henk, 4S6Z@, familie en vriende. 


Edgar Gabbott, ZS6SI, se sleutel het op Maandagmiddag 25 Februarie stil 
geword. Ons betuig ons innige meegevoel met dogter Anne, familie en vriende. 


(POUSE) 

In vandag se SARLNuus: 

DRIE AMATEURRADIOGELEENTHEDE WAT JY NIE WIL MISLOOP NIE 
SARL-SPAN ONTMOET OKOSAVOORSITTER 

SARL NEEM STERK STANDPUNT IN TEEN KLT 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


DRIE GELEENTHEDE DOMINEER DIE AMATEURRADIOKALENDER IN 
DIE VOLGENDE TWEE MAANDE 


Radioamateurs landwyd kan uitsien na drie groot geleenthede in die volgende 
twee maande. Die eerste geleentheid is die Radio Tegnologie in Aksie program 
wat by die Kaapstadkampus van die Kaapse Skiereiland Universiteit van Teg- 
nologie gehou sal word op Saterdag 8 Maart. Die program sluit n aantal aan- 
biedings in wat nuwe tegnologieë tot op die praktiese vlak verduidelik. Die 
volledige program is op die SARL-webtuiste. Om n PDF-kopie te kry, stuur 
n e-pos aan rta@sarl.org.za. Van die aanbiedings sluit in Spreispektrumkom- 
munikasie, Voortplanting vir Radioamateurs, die Pears-WiFi-projek, HEF-APRS, 
Hoe om n kragbron vanuit jou rommelkas te bou, die nuwe wêreld van satelliete 
en n oorsig van die SARL se standpunt oor KLT. 


Toegang is R20 per persoon met n outomatiese inskrywing vir die toegangsprys- 
trekking. Leerders en studente woon gratis by. 


SARL SE NASIONALE KONVENSIE EN AJV n MOET OM BY TE WOON 


Gedurende die naweek van 11 tot 13 April loop alle paaie na Bloemfontein vir die 
SARL se Nasionale Konvensie en AJV. Die AJV-dokumente is nou beskikbaar 
op die web asook die volledige Konvensieprogram en registrasiedokumente. Om 
die AJV-dokumente af te laai gaan na www.sarl.org.za, klik op “members only” 
in die boonste regterhandse hoek van die tuisblad. Dit sal die lede alleenbladsy 
open. Klik op “more on the AGM'-nuusitem en laai die PDF-dokument af. Die 
volmagvorm kan afsonderlik afgelaai word. 


Lede wat gevra het vir die gedrukte weergawe, dit sal eersdaags in jou posbus 
wees. Om te bespreek vir die Nasionale Konvensie, volg die nuusitem op die 
tuisbladsy. Dit het n skakel na n lys van bed & ontbyt en ander verblyfopsies. 


SA AMSAT RUIMTEKOMMUNIKASIEPROGRAM BESKIKBAAR 


SA AMSAT het sy 2008 Ruimtekommunikasieprogram gepubliseer op die web. 
Lees dit by www.amsatsa.org.za. Die simposium word op 19 April 2008 by die 
Durbankampus van die Universiteit van KwaZulu-Natal gehou. Nog n geleen- 
theid om nie mis te loop nie. 


SARL-SPAN VERGADER MET OKOSA-VOORSITTER 


President Graham Hartlett en SARL-Raadslid vir Regulatoriese sake, Hans van 
de Groenendaal, het verlede week met OKOSA-voorsitter Paris Mashile ver- 
gader en n aantal sake bespreek wat `n geruime tyd uitstande is. Op die agenda, 
onder andere, was die kwessie oor die ZR-toekenning op 20 meter, die besit van 
toerusting wat op frekwensies anders as amateurfrekwensies kan inluister (reg- 
ulasie G14) en aanwending tydens nood soos gereguleer in regulasie B3, die 
inwerkingstelling van n permanente SARL-OKOSA-skakelkomitee en die uit- 
breiding van die 7 MHz band om 7 100 - 7 200 kHz in te sluit. 


Die OKOSA-voorsitter het ooreengekom om hierdie sake met die ingenieursde- 
partement op te neem om dit so gou moontlik reg te stel en om die inwerking- 
stelling van die OKOSA SARL-Skakelkomitee te fasiliteer met die OKOSA- 
raad. 


SARL NEEM STERK STANDPUNT IN TEEN KLT 


Tydens verlede Sondag se Integnet is die voorlopige KlLT-regulasies en die 
negatiewe impak wat lisensiëring van KLT op HFkommunikasie sal hê, be- 
spreek. 'Terwyl die voorlopige regulasies beskerming bied teen steurings op die 
HF-spektrum is daar konsensus dat die regulasies nie genoegsame beskerming 
bied nie. Perke van beskerming, die gebrek van verpligte uitkerfing van die ama- 
teurbande en die onvoldoende verligtingsproses is deur deelnemers geidentifiseer 
as van die probleme. 


Die SARL het ook insette ontvang van kundiges in die veld en n besonderse 


inset van die ARRL-laboratorium wat al n tyd met KLT, of BPL soos dit in die 
VSA bekend staan, werk. Die SARL bedank almal wat kommentaar gelewer het 
en insette gestuur het aan plc@sarl.org.za. Sodra die finale dokument gereed is, 
sal dit op die SARL web beskikbaar wees. Daar sal volgende Saterdag by die 
RTA in Kaapstad terugvoering gegee word. 


BAGAR 2008 BEPLAN VIR 24 MEI 


Die Bacar-span het verlede Saterdag vergader en het besluit op die lansering 
van die eerste BAGAR, 2008 missie op 24 Mei. Die loonvrag sal n GGbaken wat 
op 7 (023 kHz werk, n herwiningsbaken en n APRS-stelsel. Die lansering sal in 
die Gautengarea plaasvind. Vir meer besonderhede besoek www.amsatsa.org.za. 
Die volgende vergadering word om 11:00 op 15 Maart by die NARS gehou en 
almal wat deel van die herwinning- en opsporingspanne wil wees word genooi 
om dit by te woon. 


KOMPETISIENUUS 
SARL HAMNET 40 METER NAGEBOOTSTE NOODKOMPETISIE 


Die jaarlikse SARL Hamnet 40 meter kompetisie sal vanmiddag vanaf 14:00 tot 
16:00 SAT gehou word. Dit is `n foon alleenkompetisie tussen radioamateurs in 
Suider-Afrika. Suider-Afrika is in 8 sones verdeel vir hierdie kompetisie. Daar 
is vyf klasse van deelname - enkeloperateur stilstaande mobiel, enkeloperateur 
draagbaar, multi-operateur draagbaar, enkeloperateur basisstasie en kortgolfluis- 
teraar. 


Die klas van deelname bepaal wat uitgeruil word asook die puntetelling. Die 
volledige reëls vir hierdie sowel as die BHF/UHF-Naelloop kan gevind word in 
die 2008 SARL-kompetisiehandboek. 


SARL BHEF/UHF-KOMPETISIE 


Die eerste skof van die SARL BHF/UHF-kompetisie begin om 10:00 UTC op 
Saterdag 15 Maart en eindig om 10:00 UTC op Sondag 16 Maart 2008. Die 
reëls is slegs beskikbaar in die 2008 SARL-Kompetisieboek. Meer besonderhede 
in volgende week se bulltion. 


OSL-BURONUUS 


Tot dusver, het die @SL-buro nog geen vrywilligers gekry wat hulself beskikbaar 
gestel het om te kom help met die sorteer van @SL-kaarte nie. Die twee sor- 
teerders wat tans diens doen het my ingelig dat hulle nie kan voorbly met die 
sortering van kaarte nie, met, gevolg kaarte wat nou arriver, sal nie onmiddellik 
aandag kan geniet nie. 


Ons rig dus weer `n versoek aan vrywilligers om na vore te kom om te kom help 
met die sorteer van OSL-kaarte - slegs 2 dae per maand. Vir die wat graag 
kaarte by die SARL-hoofkantoor wil kom afhaal word die volgende datums 
bekend gemaak sodat julle ook met die sorteerders kan reel vir afhaling. Die 


datums vir die volgende paar maande is 11 en 25 Maart, 8 en 24 April en 6 en 
25 Mei. 


Om sake te vergemaklik vir nie-lede van die SARL, sal alle nie-lede se kaarte 
saamgeneem word na die AJV wat op 12 April in Bloemfontein gehou word. 
Klubs teenwoordig by die AJV sal gevra word om alle kaarte vir hulle omgewing 
saam terug te neem na hulle klubs toe waar nie-lede hulle kaarte kan gaan 
OPpspoor. 


Ons wil ook meld dat die buro sit met talle koeverte wat nie voldoende posgeld 
bevat nie en die Poskantoor is onwillig om die koeverte te aanvaar. Ons stel dus 
voor dat u die kêrels by die buro op die bogenoemde datums telefonies skakel 
om te bevestig of jou koevert voldoende posgeld bevat. 


Indien u graag wil kom help met die sorter van kaarte, sal u bereidwilligheid vir 
die behoud van ons buro baie waardeer word. Dit sal waardeer word dat indien 
u die leemte kan vul, u vir Francois, ZS6GBUU, sal kontak by 011 679 5260 om 
u bereidwilligheid aan te bied. 


HE-VOORTPLANTINGSVOORSPELLING 


Hannes Coetzee, ZS6BZP, rapporteer dat die verwagte sonaktiwiteitsvlak die 
komende week baie laag gaan wees. Die geomagnetiese veld sal oor die algemeen 
stil wees. Die voorspelde effektiewe sonvlektelling sal gedurende die komende 
week minder as 5 wees. Die verwagte DX-toestande is goed vir die Noord-Oos 
paaie maar vrotterig vir die hoofsaaklik Noordelike rigtings. 


15 m en 20 m is die beste keuse vir DX met moontlike 15 en 20 m-openinge 
vanaf 14:00 SAT na Indië. Daar is `n moontlikheid van kort, Hou 20 m-openinge 
na, Australië vanaf ongeveer (8:00. Vanaf ongeveer 16:00 is daar moontlike 
kort, flou 15 en 20 m-openinge na Europa. Kontakte met die VSA gaan baie 
uitdagend wees. 10 MHz lyk na sononder bruikbaar vir die morsekode- en 
digitale entoesiaste. 


Plaaslike toestande gaan gedurende die dag op 40 m goed wees vir die Ham- 
netwedstryd. 30 m behoort gedurende die middel van die dag goeie resultate 
oor die langer afstande te lewer. Saans is 80 m die beste keuse, dit is nou as die 
donderstorms en staties vir jou `n kans gaan gee. 


Onthou dat hierdie net `n voorspelling is en dat HEF jou nog steeds kan verras. 
Skakel jou stel aan, luister en roep ook C@ om seker te maak dat jy deel van 
die opwinding is. 

Besoek gerus www.spaceweather.co.za vir meer inligting. 


ASTRO-EKSPO 


Die Bloemfontein Radioamateurklub sal volgende Saterdag, 8 Maart, n stasie 
by die Astro-Ekspo oprig en ZSABEN bedryf vanaf 15:00 tot 21:00. n @SL- 
kaart sal beskikbaar wees. Die ekspo word gereël deur die Bloemfontein tak van 
die Astronomiese vereniging van Suid-Afrika. 


DAGBOEK VAN GEBEURE 


2 Maart - Hamnet 40 m gesimuleerde noodkompetisie; 8 Maart - RTA in Kaap- 
stad; 8 Maart - Pretoriaklub se megasnuffelmark; 15 en 16 Maart SARL 
BHEF/UHF Kompetisie; 31 Maart - Sluitingsdatum vir stadium 1 van 2008 kon- 
struksiekompetisie; 11 tot 13 April - SARL AJV in Bloemfontein. 


SARL nuus nooi klubs en individue uit om nuusberigte wat vir radioamateurs en 
kortgolfluisteraars van belang is in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp nie later nie as 
die Donderdag wat die bulletindatum voorafgaan. 


Die SARL nooi u ook om na die program Amateur Radio Mirror International, 
wat om 10:00 SAT op 145,750 MHZ in die Pretoriagebied met herleidings op 7 
(82, 7 205 en 17 590 kHrz, te luister. Vir oudiostrome en Echolink deur ZS6FCS, 
besoek www.sarl.org.za, klik op ARMI en volg die skakels. `n Heruitsending vind 
Maandagaande om 21:00 SAT op 3 215 kHz plaas. Sentech borg die uitsendings 
op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
Dennis, ZS4BS, saamgestel is. 


'n Voorspoedige week word aan almal toegewens, 738. 


/EX 


